KOMISSION ASETUS (ETY) N:o 676/89, annettu 16 päivänä maaliskuuta 1989, interventioelinten hallussaan pitämien öljysiementen myyntiin saattamista koskevista yksityiskohtaisista säännöistä annetun asetuksen (ETY) N:o 3418/82 muuttamisesta



Virallinen lehti nro L 073 , 17/03/1989 s. 0017 - 0019

Suomenk. erityispainos Alue 3 Nide 28 s. 0176

Ruotsink. erityispainos Alue 3 Nide 28 s. 0176



KOMISSION ASETUS (ETY) N:o 676/89, annettu 16 päivänä maaliskuuta 1989, interventioelinten hallussaan pitämien öljysiementen myyntiin saattamista koskevista yksityiskohtaisista säännöistä annetun asetuksen (ETY) N:o 3418/82 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 2210/88(2), ja erityisesti sen 26 artiklan 3 kohdan, sekä katsoo, että öljysiementen interventioedellytyksistä markkinointivuoden kahden viimeisen kuukauden aikana sekä interventioelinten ostamien siementen myyntiperiaatteista 17 päivänä lokakuuta 1967 annetussa neuvoston asetuksessa N:o 724/67/ETY(3), sellaisena kuin se on viimeksi muutettuna asetuksella (ETY) N:o 2382/79(4), säädetään, että interventioelimen hallussa olevat öljysiemenet on saatettava myyntiin tarjouskilpailulla; komission asetuksessa (ETY) N:o 3418/82(5), sellaisena kuin se on viimeksi muutettuna asetuksella (ETY) N:o 2305/86(6), säädetään, että tämä tarjouskilpailu toteutetaan joko pysyvällä myynnillä tai ajoittaisella myynnillä, ajoittaisen myynnin osalta olisi varmistuttava siitä, että myynnin hintaedellytykset eivät johda markkinoiden huononemiseen, tämä tavoite voidaan saavuttaa, jos myyntihinta vastaa vähintään paikallisten markkinoiden hintaa eikä ole alhaisempi kuin interventio-ostohinta; näillä edellytyksillä tarjouskilpailuilmoituksen julkaiseminen ja tarjouskilpailun ratkaiseminen voidaan antaa interventioelinten tehtäväksi sen jälkeen, kun komissio on avannut tarjouskilpailun, asetuksen N:o 136/66/ETY mukaisesti olisi täsmennettävä interventiohintaan pysyvässä myynnissä vaikuttavat tarkistukset ja interventio-ostohintaan ajoittaisessa myynnissä vaikuttavat tarkistukset, markkinoiden häiriintymisen välttämiseksi olisi markkinointivuoden lopussa otettava huomioon hinta, johon on tehty kaikki kuukausittaiset korotukset, sen vuoksi olisi muutettava asetus (ETY) N:o 3418/82, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3418/82 seuraavasti: 1 Korvataan 2 artiklan 1 kohta seuraavasti: "1 Interventioelinten on myytävä hallussa olevat öljysiemenet tässä artiklassa ja 3 artiklassa määritetyin edellytyksin ostajalle, joka tarjoaa vähintään tarjoamispäivänä voimassa olevan interventiohinnan, johon on lisätty yksi ecu 100 kilogrammaa kohti. Interventiohintaa tarkistetaan tarvittaessa: - asetuksen N:o 136/66/ETY 27 a artiklan 4 kohdassa tarkoitetulla summalla, - asetuksen N:o 136/66/ETY 24 a artiklan 1 kohdassa tarkoitetulla lisällä, - asetuksen N:o 136/66/ETY 25 artiklassa tarkoitetuilla kuukausittaisilla korotuksilla. Tietyn markkinointivuoden osalta asetuksen N:o 136/66/ETY 26 artiklan 1 kohdassa säädetyn ajanjakson jälkeen on kuitenkin otettava huomioon tämän kauden viimeisen kuukauden aikana voimassa oleva interventiohinta." 2 Korvataan 2 artiklan 2 kohdassa ilmaisu "teleksillä" ilmaisulla "teleksillä tai telekopiona". 3 Korvataan 3 artiklan 1 kohdan toinen alakohta seuraavasti: "Tarjouksia voidaan kuitenkin hyväksyä vasta tarjouskilpailuilmoituksen julkaisemista Euroopan yhteisöjen virallisessa lehdessä seuraavasta kolmannesta päivästä seuraavan kuukauden tarjouskilpailuilmoituksen julkaisemispäivään asti." 4 Korvataan 5 9 artikla seuraavasti: "5 artikla Edellä 4 artiklassa tarkoitetussa päätöksessä on määritettävä erityisesti: a) määrät, joita tarjouskilpailu koskee; b) tarjousten ensimmäinen ja viimeinen jättöpäivä; c) myyntiin saatettavien määrien varastointipaikka. Tämän päätöksen julkaisemisen ja tarjousten ensimmäisen jättöpäivän välillä on oltava vähintään kymmenen päivän määräaika. 6 artikla 1 Interventioelinten on laadittava 2 kohdan säännösten mukaisesti tarjouskilpailuilmoitus ja varmistettava sille riittävä julkisuus, erityisesti ilmoittamalla tarjouskilpailusta toimipaikassaan. Niiden on määritettävä tarjouskilpailuilmoituksessa jokaisen osittaisen tarjouskilpailun osalta määräajat tarjousten tekemiselle. 2 Interventioelinten on julkaistava vähintään kahdeksan päivää ennen tarjousten ensimmäistä jättöpäivää liitteessä II olevan mallin mukainen tarjouskilpailuilmoitus, johon sisältyy tarvittaessa tämän asetuksen säännösten mukaiset täydentävät myyntiehdot ja -edellytykset. Tämä ilmoitus ja kaikki siihen tehdyt muutokset on toimitettava komissiolle ennen tarjousten ensimmäisen jättöajan päättymistä. 3 Erät, joita ei jaeta osittaisessa tarjouskilpailussa, on mainittava ilmoituksessa seuraavasta osittaisesta tarjouskilpailusta. 7 artikla 1 Tarjoukset on toimitettava tarjouskilpailuilmoituksessa vahvistettuun päivään ja kellonaikaan mennessä. Tarjouksia, jotka on toimitettu säädetyn määräajan jälkeen tai jotka eivät täytä myyntiedellytyksiä, ei voida ottaa huomioon. 2 Tarjouksessa on ilmoitettava ehdotettu määrä sen jäsenvaltion kansallisessa valuutassa, jossa siemenet ovat, 100 kilogrammalta kyseistä vakiolaatuista tuotetta, interventioelimen varastosta ahtaamatta kulkuvälineelle toimitettuna. 8 artikla 1 Huomioon otettavan tarjouksen on vastattava vähintään varastointipaikan markkinoilla tai sitä lähimmillä markkinoilla vastaavalle laadulle ja edustavalle määrälle todettua hintaa, ottaen huomioon kuljetuskustannukset. Missään tapauksessa se ei saa olla alhaisempi kuin asetuksen N:o 136/66/ETY 26 artiklan 1 kohdassa tarkoitettu interventio-ostohinta, joka on voimassa tarjousten viimeisenä jättöpäivänä, ja jota on tarvittaessa tarkistettu: - asetuksen N:o 136/66/ETY 27 a artiklan 4 kohdassa tarkoitetulla summalla, - asetuksen N:o 136/66/ETY 24 a artiklan 1 kohdassa tarkoitetulla lisällä, - asetuksen N:o 136/66/ETY 25 artiklassa tarkoitetuilla kuukausittaisilla korotuksilla. Tietyn markkinointivuoden osalta asetuksen N:o 136/66/ETY 26 artiklan 1 kohdassa säädetyn ajanjakson jälkeen on kuitenkin otettava huomioon tämän ajanjakson viimeisen kuukauden aikana voimassa oleva interventiohinta. 2 Jos tiettyä erää koskevat korkeimmat tarjoukset ovat samansuuruiset, tarjouskilpailu on ratkaistava arpomalla. 9 artikla Kyseisen jäsenvaltion on ilmoitettava komissiolle tarjouskilpailun päättymistä seuraavien viidentoista päivän kuluessa tarjouskilpailun kulku ilmoittamalla erityisesti eri erien myyntihinnat ja myydyt määrät." 5. Lisätään 10 a artikla seuraavasti: "10 a artikla Jos tietyt erät ovat määrältään suurempia kuin 1 000 tonnia, tarjouskilpailuilmoituksessa voidaan määrätä niiden jakamisesta." 6 Korvataan 11 artiklan 1 kohdan ensimmäinen virke seuraavasti: "Edellä 3 ja 7 artiklassa tarkoitetut tarjoukset on toimitettava toimivaltaiselle elimelle joko jättämällä sen toimipaikkaan kirjallinen tarjous saantitodistusta vastaan tai osoittamalla tarjous tälle toimielimelle kirjattuna kirjeenä, teleksillä, telekopiona tai sähkeenä." 7 Korvataan 11 artiklan 6 kohdassa ilmaisu "asetuksessa (ETY) N:o 1204/72" ilmaisulla "asetuksessa (ETY) N:o 2681/83" (EYVL N:o L 266, 28.9.1983, s.1) ja 13 artiklan 3 kohdassa ilmaisu "asetuksen (ETY) N:o 1204/72" ilmaisulla "asetuksen (ETY) N:o 2681/83 (EYVL N:o L 266, 28.9.1983, s. 1)". 8 Korvataan 13 artiklan 1 kohta seuraavasti: "1 Interventioelimen on ilmoitettava viipymättä kaikille tarjousten tekijöille tulos heidän osallistumisestaan tarjouskilpailuun. Sen on toimitettava tarjouskilpailun voittajille ilmoitus myönnetystä määrästä kirjattuna kirjeenä, teleksillä, telekopiona tai sähkeenä." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä maaliskuuta 1989. Komission puolesta Ray MAC SHARRY Komission jäsen (1) EYVL N:o 172, 30.9.1966, s. 3025/66 (2) EYVL N:o L 197, 26.7.1988, s. 1 (3) EYVL N:o 252, 19.10.1967, s. 10 (4) EYVL N:o L 274, 31.10.1979, s. 7 (5) EYVL N:o L 360, 21.12.1982, s. 19 (6) EYVL N:o L 201, 24.7.1986, s. 21